# **DECIZIA ETAPEI DE ÎNCADRARE**

## Nr. xx din 28.04.2020

## 

Ca urmare a solicitării de emitere a acordului de mediu adresate de **MUNICIPIUL TOPLIȚA**, cu sediul în mun. Toplița, b-dul N. Bălcescu, nr. 14, jud. Harghita, înregistrată la APM Harghita cu nr. 2243/10.03.2020, completată la nr. 2816/27.03.2020 și la nr. 2818/27.03.2020, în baza:

* Legii nr. 292/2018 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Harghita decide,** ca urmare a consultărilor desfăşurate în cadrul şedinţei Comisiei de analiză tehnică din data de 28.04.2020, că proiectul **„Construire sală polivalentă”** propus a fi amplasat în jud. Harghita, mun. Toplița, str. Sportivilor, nr. 50- nu se supune evaluării impactului asupra mediului**.**

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 10 lit. b. – proiecte de dezvoltare urbană, inclusiv construcția centrelor comerciale și a parcărilor auto publice

b) Justificarea potrivit criteriilor prevăzute în anexa nr. 3;

**1. Caracteristicile proiectului**

***a) dimensiunea și concepția întregului proiect:***

Se propune construirea unei săli polivalente de suprafață construită de 2073,0 mp, de care să beneficieze sportivii de performanță și publicul, corpul de clădire va avea regim de înălțime P+E1+E2.

Numărul de spectatori în tribune este de 546 locuri. Spațiul de joc poate găzdui următoarele sporturi: **handbal, baschet, fotbal de sală, volei, gimnastică,** **organizarea diverselor activități culturale** (concerte, spectacole, reuniuni, etc.)

Construcția va dispune de următoarele funcțiuni:

* **zona pentru public** care cuprinde zona de gradene, holuri de circulație, grupuri sanitare, garderoba, mini-bar, cabina bilete;
* **zona pentru jucători** cuprinde spațiul de joc, vestiare, grupuri sanitare, sala masaj, sala de fitness, vestiare antrenori și arbitrii, cabinet medical, sala de interviuri;
* **anexele** cuprind: spațiile de depozitare și întreținere echipamente, birou administrație, sala centrală termică;
* **zonele cu acces mixt** cuprind sălile multifuncționale utilizate pentru diverse activități cu acces mixt (sportivi și public).

Pe latura vestică a terenului se propune amenajarea a 20 de locuri de parcare pentru public iar pe latura estică 3 locuri pentru sportivi și oficiali precum și o platformă pentru oprirea autocarelor pentru sportivi.

**Utilități:**

Alimentare cu apapotabilă a unității se va realiza de la reţeaua de apă potabilă a municipiului.

Apa caldă menajeră va fi preparată în centrala termica situată la parterul construcției, cu ajutorul unui boiler de 300 litri

Apele uzate menajere vor fi evacuate în canalizarea menajeră a municipiului Toplița.

Energia electrică necesară va fi asigurată printr-o branșare la rețeaua locală.

Agentul termic va fi asigurat de un cazan - centrală termică cu condensație - de tip Immergas Ares 550 TEC - 550 kW-combustibil gazos, amplasat în spațiul destinat centralei termice de la parterul clădirii. Instalația de alimentare cu gaze naturale se va realiza prin grija beneficiarului având în vedere că municipiul implementează proiectul de alimentare cu gaze naturale.

***b) cumularea cu alte proiecte existente și/sau aprobate:*** nu este cazul.

***c) utilizarea resurselor naturale, în special a solului, a terenurilor, a apei și a biodiversității***: Produse de carieră - transportat la locul de punere în operă de către furnizor ***d) producţia de deşeuri:***

**In faza de realizare a proiectului** pot fi generate următoarele tipuri de deşeuri:

* cod 20 03 01 - deșeuri municipal amestecate rezultate din activitatea socială a

personalului implicat în realizarea lucrărilor;

* cod 17 09 04 - amestecuri de deşeuri de la construcţii şi demolãri, altele decât cele

specificate la 17 09 01, 17 09 02 şi 17 09 03

**In faza de operare vor rezulta:**

* 20 03 01 -Deșeuri municipale amestecate
* 15 01 01 -Deșeuri de cartoane, hârtie
* 15 01 02 – Deșeuri mase plastice cca. Deşeurile rezultate vor fi valorificate/ eliminate prin societăți autorizate.

***e) poluarea și alte efecte nocive***:

***1.emisii în aer***

**În faza de construire:**

În perioada de realizare a investiției, emisiile vor consta în gazele de ardere ale motoarelor termice de pe utilajele folosite pentru transport și punere în operă a materialelor de construcții.

**În perioada de operare:**

Gazele de ardere de la centrala termică pe bază de combustibil gazos, rezultate în urma încălzirii clădirii.

***2. emisii în apă:***

**În faza de construire***:* Nu rezultă ape uzate

**În timpul exploatării:**

* Apele uzate fecaloid menajere rezultate se vor evacua în canalizarea menajeră a municipiului Toplița.

***3.emisii în sol****:*

**În faza de construire***:* eventualele pierderi de produse petroliere în caz de accidente/incidente de la utilajele de construcţii/mijloacele de transport rutiere a materialelor utilizate la lucrările de construcţie

***4.zgomot****:-*

Zgomote și vibrații pot fi în timpul realizării construcției, dar nu vor depăși limitele admisibile prevăzute în legislație.

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:***.

În cadrul activității nu se vor utiliza substanțe și preparate chimice periculoase.

***g) riscurile pentru sănătatea umană*** *Cea mai apropiată locuință se află la o distanță de cca 120-170 ml.*

1. **Amplasarea proiectului**

**a) utilizarea actuală și aprobată a terenului:** terenul aferent obiectivului se află în intravilanul localității Toplița, folosința actuală curți construcții, conform *Certificatului de urbanism nr. 89/08.05.2018 emis de Primăria Municipiul Toplița.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: amplasamentul proiectului se situează la o distanță de cca. 9,17km de limita sitului Natura 2000 ROSCI 0019-„Călimani-Gurghiu”

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, o parte a intravilanului Municipiului Toplița*

*- numărul persoanelor afectate: Proiectul nu generează un impact potențial asupra condițiilor de viață ale locuitorilor*

b) natura impactului: *impact negativ minor* pe termen scurt la realizarea investiției

c) natura transfrontieră a impactului: *nu este cazul.*

d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

e) probabilitatea impactului: *nu se estimează un impact negativ semnificativ,*

f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de construire. Nu rezultă impact remanent.*

g) cumularea impactului cu impactul altor proiecte existente și/sau aprobate: *nu este cazul.*

h) posibilitatea de reducere efectivă a impactului: *prin respectarea legislației în vigoare*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**III. Motivele pe baza cărora s-a stabilit necesitatea efectuării/neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz:** Nu este cazul.

**Condiţiile de realizare a proiectului:**

1. Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor cu toate modificările și completările ulterioare
2. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

* abandonarea, înlăturarea sau eliminarea deşeurilor în locuri neautorizate;
* staţionarea mijloacelor de transport în afara terenurilor desemnate în acest scop
* distrugerea sau degradarea, prin orice mijloace, a vegetaţiei ierboase sau lemnoase;

1. Titularul/operatorul activităţii se va asigura că toate operaţiile de pe amplasament

să fie realizate în aşa fel încât emisiile şi mirosurile să nu determine o deteriorare

semnificativă a calităţii aerului, dincolo de limitele amplasamentului.

1. Lucrările se vor efectua numai în perimetrul aferent proiectului.
2. Respectarea prevederilor OUG nr. 195/2005 privind protecția mediului, cu toate modificările și completările ulterioare;

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018. privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

ing. Domokos László József

**ŞEF SERV. A.A.A., ŞEF SERV. C.F.M.,**

ing. Both Enikő ing. Szabó Szilárd

**Întocmit Întocmit**

Ing. ABOS Judit ing. TŐKE Laura